A columna vertebral, tamién conoixida como esquinazo, (d'o proto-chermanico < *skina) fa parti d'o escleto axial. A columna vertebral ye a caracteristica que define un vertebrau, en a que a notocorda (un cordón fino y flexible de composición uniforme) que se troba en toz os cordaus ha estau reemplazau por una serie de uesos segmentaus (vertebras deseparadas por discos intervertebrals de fibrocartilago). En a columna vertebral se troba a canal medular, una cavidat que zarra y proteche o miollo espinal.

Bi ha arredol de 50.000 especies d'animals que tienen una columna vertebral.

Vertebras

Las vertebras de los mamiferos tienen uns cuantos elementos en común: cuerpo vertebral, arco vertebral, forau vertebral, apofisi espinosa y apofisi transversa.

A columna vertebral humana ye formada por 33 vertebras en total: 7 vertebras cervicals, 12 toracicas (u dorsals), 5 lumbars, 5 sacras (que por un regular son soldadas) y 4 coccichias que forman o cóccix.

Discos intervertebrals

Entre los cuerpos vertebrals se troban uns discos intervertebrals de fibrocartilago muit resistents a la presión. Ye una resta sin osificar de la notocorda.

L'envista superior amuestra un nuclio redondo plen d'un liquido chelatinoso rodeyau d'un aniello periferico de lamas concentricas de fibrocartilago.
Columna vertebral